Նոսֆերատու (ֆիլմ, 2024)

**«Նոսֆերատու»** ()՝ 2024 թվականին սպասվող ամերիկյան գոթական սարսափ ֆիլմ է, որի սցենարիստը և ռեժիսորն է Ռոբերտ Էգերսը։ Ֆիլմը հանդիսանում է 1922 թվականի գերմանական ֆիլմի վերամշակում, որը իր հերթին հիմնված է Բրեմ Սթոքերի 1897 թվականի «Դրակուլա» վեպի վրա։ Ֆիլմի գլխավոր դերերում հանդես են գալիս Բիլլ Սկարսգարդը, Նիկոլաս Հոլթը, Լիլի-Ռոուզ Դեփը, Աարոն Թեյլոր-Ջոնսոնը, Էմմա Քորրինը, Ռեյֆ Ինեսոնը, Սայմոն ՄաքԲըրնին և Ուիլեմ Դեֆոն։

Ֆիլմի նախնական աշխատանքները սկսվեցին 2015 թվականին, երբ Էգերսը պլանավորում էր այն որպես իր երկրորդ ֆիլմը, ներկայացնելով այն որպես յուրահատուկ նախագիծ, բայց հետո որոշեց հետաձգել արտադրությունը։ Սկարսգարդը և Դեփը ընտրվեցին գլխավոր դերերի համար 2022 թվականի սեպտեմբերին։ Նիկոլաս Հոլթը միացավ դերասանական կազմին հաջորդ ամսին, իսկ մնացած դերասանները հաստատվեցին արտադրության սկսվելուց հետո։ Նկարահանումները հիմնականում տեղի ունեցան Բարանդով ստուդիայում՝ Պրահայում, 2023 թվականի փետրվարից մայիս ամիսները ներառյալ։

«Նոսֆերատու» ֆիլմը նախատեսվում է թողարկել  2024 թվականի դեկտեմբերի 25-ին։

## Դերերում
*Բիլլ Սկարսգարդ — Կոմս Օրլոկ
*Նիկոլաս Հոլթ — Թոմաս Հաթեր
*Լիլի-Ռոուզ Դեփ — Էլեն Հաթեր
*Աարոն Թեյլոր-Ջոնսոն — Ֆրիդրիխ Հարդինգ
*Էմմա Քորրին — Աննա Հարդինգ
*Ուիլեմ Դեֆո — պրոֆեսոր Ալբին Էբերհարտ ֆոն Ֆրանց
*Ռեյֆ Ինեսոն — Վիլհեմ Զիվերս
*Սայմոն ՄաքԲըրնի —

## Արտադրություն
### Մշակում

2015 թվականի հուլիսին հայտարարվեց 1922 թվականի «Նոսֆերատու» ֆիլմի վերաթողարկման մասին, որի սցենարը և ռեժիսուրան վստահվել էին Ռոբերտ Էգերսին։ Ֆիլմի արտադրությամբ պետք է զբաղվեին Ջեյ Վան Հոյն և Լարս Կնուդսենը Studio 8 ընկերության համար։ 2016 թվականի նոյեմբերին Էգերսը զաչմացած էր, որ «Նոսֆերատու»-ի վերաթողարկումը դարձել է իր երկրորդ ծրագրված ֆիլմը։ Նա ասաց. «Ինձ համար տգեղ, սրբապղծություն, եսասիրական և նույնիսկ նողկալի է այս պահին «Նոսֆերատու»-ն նկարահանելը։ Ես նախատեսում էի սպասել ավելի երկար, բայց ճակատագիրն այլ կերպ դասավորվեց» ։ 2019 թվականին, երբ թողարկվեց նրա «Փարոս» ֆիլմը, Էգերսը Den of Geek կայքին տված հարցազրույցում բացահայտեց, որ մեծ ջանքեր է ներդրել այս սարսափ ֆիլմը 21-րդ դարին հարմարեցնելու համար, սակայն դեռ պարզ չէր՝ արդյոք նախագիծը կկայանա։ Չնայած այս անորոշությանը, նա ասաց. «Տարիներ շարունակ անթիվ ջանքեր եմ ներդրել այս նախագծում, և կորստալի կլինի, եթե այն երբևէ չիրականանա»։

### Քասթինգ
2017 թվականի օգոստոսին Անյա Թեյլոր-Ջոյն ընտրվեց ֆիլմի կազմում։ Տարիներ անց՝ 2022 թվականի սկզբին, Էգերսին հարցրեցին՝ արդյոք ինքը և Թեյլոր-Ջոյը դեռ շփվում են այս նախագծի շրջանակներում, և նա պատասխանեց. «Այո՛, մենք հաստատ խոսում ենք դրա մասին, չգիտեմ՝ ինչու է այդքան դժվար իրականացնել այն»: 2022 թվականի մարտին հայտնի դարձավ, որ բրիտանացի երգիչ Հարի Սթայլզը ժամանակավորապես հետաքրքրություն է ցուցաբերել ֆիլմի մասին, սակայն ժամանակացույցի անհամապատասխանությունների պատճառով հրաշարվել է նախագծից։

2022 թվականի սեպտեմբերին հայտարարվեց, որ Բիլլ Սկարսգարդը մարմնավորելու է գլխավոր հերոսին՝ Կոմս Օրլոկ, իսկ Լիլի-Ռոուզ Դեփը փոխարինելու է Թեյլոր-Ջոյին։ Սկարսգարդին սկզբում առաջարկվել էր Թոմաս Հաթերի դերը, երբ Թեյլոր-Ջոյը դեռ նախագծում էր: 2022 թվականի հոկտեմբերին դերասանական կազմին միացավ Նիկոլաս Հոլթը։ 2023 թվականի հունվարին, Ուիլեմ Դեֆոն, ով նախկինում խաղացել էր Մաքս Շրեկի/Կոմս Օրլոկի դերը «Վամպիրի ստվերը» ֆիլմում, նույնպես միացավ դերասանական կազմին։ 2023 թվականի փետրվարին Էմմա Քորրինը նույնպես ընդգրկվեց կազմում։ Փետրվարի վերջին հայտարարվեց, որ դերասանական կազմին միանում են նաև Աարոն Թեյլոր-Ջոնսոնը, Սայմոն ՄաքԲըրնին և Ռեյֆ Ինեսոնը:

### Նկարահանում
Հիմնական նկարահանումները սկսվեցին 2023 թվականի փետրվարի 20-ին Չեխիայում՝ Բարանդով ստուդիայում։ Մարտին նկարահանումներ իրականացվեցին Պրահայի և Ռոժմիտալ պոդ Տրշեմշին ամրոցի շրջակայքում, ինչպես նաև Պերնշտեյնի ամրոցում և Պրահայի Ինվալիդովնա համալիրում։ Արտաքին տեսարանները նկարահանվել են Ռումինիայում՝ Կորվինի ամրոցում, և Գերմանիայի Լյուբեկ քաղաքում։ Օպերատոր Յարին Բլաշկեն նշել է, որ ֆիլմը նկարահանվել է գունավոր և ոգեշնչվել է 19-րդ դարի ռոմանտիզմի ոճից։ Նկարահանումները ավարտվել են 2023 թվականի մայիսի 19-ին։

Պատրաստվելով Կոմս Օրլոկի դերին՝ Սկարսգարդը զգալի քաշ է կորցրել, աշխատել օպերային երգչի հետ՝ իր ձայնային տիրույթը ցածրացնելու համար և օրական մինչև վեց ժամ անցկացրել պրոթեզային դիմահարդարմամբ: Սկարսգարդն իր փորձառության մասին ասել է. «Դա նման էր իսկական չարիք հրահրելուն։ Ժամանակ էր պետք, որպեսզի ազատվեմ իմ ներսում արթնացած դևից»:

## Թողարկում
«Նոսֆերատու» ֆիլմը նախատեսվում է թողարկել 2024 թվականի դեկտեմբերի 25-ին՝ Focus Features ընկերության կողմից ԱՄՆ-ում և Universal Pictures ընկերության կողմից միջազգային շուկայում
։

## Ծանոթագրություններ